b"\n_START_ARTICLE_\nOtok Lord Howe\n_START_SECTION_\nEkonomija\n_START_PARAGRAPH_\nProdaja zelenjave, mesa, rib in drugega blaga ladjam je upadla po letu 1870, ko se propadla industrija, povezana s kitolovom. S tako majhno populacijo je zdaj ekonomija na otoku Lord Howe zelo preprosta. Glavna vira prihodkov oto\xc4\x8danov sta turizem in izvoz semen ter sadik avtohtone vrste palm Palme Kentie.\n_START_SECTION_\nIndustrija palm\n_START_PARAGRAPH_\nPrvi, ki je trgoval s palmovimi semeni, je bil Ned King, gorski vodi\xc4\x8d odprave Williama Fitzgeralda leta 1869 in 1876, ki je semena poslal v sydneyski botani\xc4\x8dni vrt. Prekomorska trgovina se je za\xc4\x8dela leta 1880, ko so ugotovili, da ena od \xc5\xa1tirih avtohtonih vrst palm na otoku (kentija, Howea forsteriana) dovolj odporna oz. prilagojena za nasaditev v Angliji, celinski Evropi in Zdru\xc5\xbeenih dr\xc5\xbeavah Amerike._NEWLINE_Avtohtona palma kentija (lokalno znana kot \xc2\xbbslamnata palma\xc2\xab, ker je bila uporabljena za gradnjo in kritino hi\xc5\xa1 prvih naseljencev) je danes najbolj popularna dekorativna palma na svetu. Blaga klima na otoku je pripomogla, da je palma vajena tudi manj\xc5\xa1ih koli\xc4\x8din svetlobe, suhega podnebja in ni\xc5\xbejih temperatur; kar se je izkazalo za idealno za notranje zasaditve. Do leta 1980 so prodajali le semena palm, od tedaj naprej pa le visokokvalitetne sadike. Drevesnica je leta 1997 prejela certifikat v potrditev skladnosti z avstralskim standardom kakovosti AS/NZS ISO 9002.\n_START_SECTION_\nTurizem\n_START_PARAGRAPH_\nOtok Lord Howe je znan po svojih reliefih, pticah, rastlinah in morskem \xc5\xbeivljenju. Najbolj priljubljene turisti\xc4\x8dne aktivnosti so potapljanje, opazovanje ptic, potapljanje na dah, surfanje, kajaking in ribolov. Da ne bi prihajalo do prezasi\xc4\x8denosti otoka s turisti in posledi\xc4\x8dno prevelike obremenitve okolja, je dolo\xc4\x8deno, da je lahko isti \xc4\x8das na otoku le 400 turistov. Otok je dostopen z letali iz Sidneya ali Brisbanea v manj kot dveh urah. Odbor za dolgotrajno ohranitev rezervata je leta 1981 razglasil podrobne smernice za upravljanje narodnega parka.\n_START_SECTION_\nInfrastruktura\n_START_PARAGRAPH_\nZ manj kot 800 ljudmi na otoku v kateremkoli trenutku je tudi infrastruktura omejena. Imajo pekarno, mesarja, \xc5\xa1pecerijo, trgovino z alkoholom, restavracije, po\xc5\xa1to, muzej, informacijski center, policijo, bankomat in bowling klub. Zaloge pridejo na otok vsakih 14 dni iz pristani\xc5\xa1\xc4\x8da Macquarie. Na otoku je tudi majhna zdravni\xc5\xa1ka ordinacija oz. klinika ter botani\xc4\x8dni vrt z lokalnimi rastlinami. Javnega prevoza ne poznajo. Prav tako na otoku ni signala za mobilne telefone, imajo pa javne telefonske govorilnice in internetno povezavo. Na otoku delujeta lokalna radijska postaja in \xc4\x8dasopis The Signal._NEWLINE_Turisti se lahko nastanijo v luksuznih ko\xc4\x8dah, apartmajih in vila-blokih. Denarna valuta je avstralski dolar. Na otoku sta dve banki. Ni urejenih kampov, tudi taborjenje v odro\xc4\x8dnih obmo\xc4\x8djih je prepovedano. Da bi za\xc5\xa1\xc4\x8ditili ob\xc4\x8dutljivo okolje Ball's Pyramid, kjer uspeva zadnja prosto\xc5\xbeive\xc4\x8da populacija ogro\xc5\xbeenih pali\xc4\x8dnjakov, imenovanih prav po tem oto\xc4\x8dju, je rekreativno plezanje prepovedano. Za hi\xc5\xa1ne ljubljen\xc4\x8dke potrebujejo posebno dovoljenje. Oto\xc4\x8dani na\xc4\x8deloma uporabljajo de\xc5\xbeevnico, iz vrtine pa pridobijo dovolj vode tudi za prhanje, pranje obla\xc4\x8dil ipd.\n_START_SECTION_\nAktivnosti\n_START_PARAGRAPH_\nZaradi kratkih razdalj med kraji na otoku je kolesarjenje glavni na\xc4\x8din transporta na otoku. Turisti\xc4\x8dne aktivnosti zajemajo golf (9 lukenj), tenis, ribolov (vklju\xc4\x8dno z globokomorskim ribolovom), jadranje, deskanje, kajtanje, vo\xc5\xbenje s kanujem in izlete z ladjo (vklju\xc4\x8dujo\xc4\x8d turisti\xc4\x8dno ladjo s steklenim dnom). Popularno je tudi plavanje, potapljanje in potapljanje na dah. Potaplja\xc4\x8dem je na voljo razgibano morsko dno z veliko jarkov in podvodnih jam._NEWLINE_Vodeni izleti popeljejo obiskovalce po eni od mnogih pe\xc5\xa1poti na otoku. Najzahtevnej\xc5\xa1i je osemurni vzpon na vrh gore Gower."